છેલ્લા કેટલાક વર્ષોમાં કાસોને સાઉથ કાશ્મીરના કેટલાક ખાસ ભાગો કુલગામ, પુલવામા, ત્રાલ અને શોપિયામાં ચલાવવા ઉપરાંત બડગામમાં પણ ચલાવવામાં આવ્યુ હતુ. આ વખતે પણ આ સર્ચ ઓપરેશન હેઠળ સાઉથ કાશ્મીર પર નજર રાખવામાં આવશે. સાઉથ કાશ્મીર, ઘાટીનો એ ભાગ છે જે આતંકવાદીઓ માટે સુરક્ષિત સ્થાન માનવામાં આવે છે. હિઝબુલ કમાન્ડર બુરહાન વાણી સહિત હિઝબુલ અને લશ્કર એ તૈયબાના ઘણા આતંકી, સાઉથ કાશ્મીરથી જ આવે છે. આ ઉપરાંત અહીંની ભૌગોલિક સ્થિતિ એવી છે કે જે આતંકીઓએ છૂપાવા અને ષડયંત્રોને અંજામ આપવામાં મદદ કરે છે. આ હિસ્સો પાકિસ્તાનની પણ વધુ નજીક છે અને એલઓસી પાર કરવામાં આતંકીઓને વધુ મુશ્કેલી નડતી નથી.